xxix en l vrancr cronen en xxii pl van wetteger schout alsoe dat
bleec bij seken rekeningen en chirographen tusschen hen gemaect ende
om hem seker te setten van sijnre schout dede hiten leyden tot sijnen
goeden hoepte en meyde de voirs claes waer hij dese poenten getonen
conste dat hem en sijnen beleyde de voirs goede volgen souden en sculd
waren te volgene bat en versocht den meye van loven dat hij den
voirs wouten in dien hadde en alsoe bedwonige dat hij sijn hant
dade vanden voirs goeden en meynde dat hijt sculdich ware te doen
oft woude hij yet dair jegen seggen dat hijs aen de hen scepen kerde
en daets hem vonnisse en recht Op dwelke de voirs woute vander
rivien hem verantwerde met sijnen gelevden voirspreke en seyde dat
waer ware dat hij uut macht van scepen brieven van loven van
ouderen date dan des voirs jans pijskens beleyt bekent van arnde
wilen lombairt janne lombairt sijne brueder henrike van vierbeke
ende joncff margrieten sijnen vive docht des voirs arts lombairts
nae de heerlicheit ons gened hen van brabant en nae sijnre stad
recht van loven vander weduwen symoens wilen vranx die tot den
voirs goeden beleydt vas voir meye en scepen van loven gegoedt
en geerft was welke goedinge dair gelesen was inden rechte
Ende dat de voirs aurt lombairt jan sijn brueder henric van bierbeke
en joncff magriete sijn wijf de voirs goede gehouden en beseten hadden
alse hoir wettege erve overxxx xl jaer en dair boven en dat
sij te dier tijt dat sij symone vranx de brieve kekenden daer hij uut
gegoedt was wael mechtich waren te becumen en te en dier te derve
voet de voirs woute vander rivien te thoenen met goeden manen
die dair af wael te spreken wijsten en met alsulker conden alse
hij dair toe behoven soude hoepte en meynde soe waer hij dat
gethoenen conste dat hem en sijnre goedingen de voirs goede volgen
souden dat hij in sijnre goedingen bliven soude en dat de voirs claes
met sijnen voirs beleyde aen de voirs goede verdoelt ware ende
dat hij nieme meer gethoenen en soudeconen tgheen dies hij
hem vermeten hadde alsoe hij dat sculdich ware te thoenen
nae den rechte vander stad dair op de meye van loven
maende de scepen van loven die wijsden voir en vonisse